《李熙载业儒未效转为五行家》
宋代·曾丰

典谟训诰饱蟠胸，一字于君未有功。
参到五行刘子政，转为三有李虚中。
牛毛有底事非左，蜗角孰何人不东。
肯自戚施相从臾，片言可送半生穷。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。